૧૬ વખત અમરનાથ જઇ આવેલા અમદાવાદનાં કેયૂરભાઈ પંચાલે જણાવ્યું કે, ‘જય બાબા બર્ફાની’નો જયઘોષ ૧૬ વખત કરીને આવ્યો છું છતાં હજુ પણ ત્યાં જવાની ઈચ્છા છે. અમરનાથ તીર્થધામ સમુદ્રતળથી લગભગ ૧૩,૦૦૦ ફૂટની ઊંચાઇએ આવેલું છે. અહીં જે બરફનાં પ્રાકૃતિક શિવલિંગનું નિર્માણ થાય છે, તેની ઊંચાઇ લગભગ ૧૦ ફૂટ જેટલી હોય છે. ચંદ્રની કળાઓની વધ-ઘટની સાથે પણ આ બરફનાં શિવલિંગનાં આકારમાં વધ-ઘટ થતી રહેતી હોય છે. આ વર્ષે આતંકવાદી હુમલાઓની શક્યતા હોવા છતાં યાત્રાળુઓની સંખ્યા ગત વર્ષ કરતાં પણ વધુ રહેશે અને દર વર્ષે ૫૦,૦૦૦ કરતાં પણ વધુ ગુજરાતના યાત્રાળુઓ બાબા અમરનાથનાં દર્શન કરતાં હોય છે. જોકે, અત્યારે બાબા અમરનાથનું બરફનું શિવલિંગ અદ્‌ભુત સ્વરૂપે દર્શન આપવા સજ્જ છે, તેવી માહિતી સ્થાનિકો દ્વારા મળી રહી છે.